ΜΙΑ ΣΕΙΡΑ ΤΟΥ NETFLIX
ΓΕΦΥΡΑ ΒΟΞΧΟΛ
ΑΣΤΥΝΟΜΙΑ
Πρέπει να μιλήσουμε. Να βρεθούμε;
Δεν ξέρω αν είναι καλή ιδέα.
Έλα στην καντίνα απέναντι. Σε πέντε λεπτά.
-Με συγχωρείτε. -Δεν πειράζει.
Ήρθε.
Εντάξει, πήγαινε.
-Κι αν είναι ο Ντόριαν; -Τότε βρήκες αυτόν που ψάχνεις.
-Ο επόμενος. -Παράγγειλε κάτι.
ΛΙΒΑΝΕΖΙΚΟ ΦΑΓΗΤΟ ΣΤΟ ΧΕΡΙ
Ναι;
Σις κεμπάπ κοτόπουλο.
Ποια είσαι εσύ; Πού είναι ο Άνταμ;
Θα σε πάω εγώ σ' αυτόν.
Για όνομα του Θεού.
Έλεος, δεν έχουν βαρεθεί;
Περιμένουν να βγάλουν φωτογραφία.
Την οποία δεν πρόκειται να τους δώσουμε.
Δεν τους αξίζεις, να ξέρεις.
Θα 'σαι καλύτερα αν αποσυρθείς.
Δεν μ' έχουν νικήσει.
Έχει μπισκότα εκεί.
Η ΜΙ6 ΠΡΟΣΠΑΘΗΣΕ ΝΑ ΣΚΟΤΩΣΕΙ ΤΟΝ ΑΝΤΑΜ ΛΟΡΕΝΣ
Τι είναι αυτό;
Ποιο;
Ποιος είναι;
Με λένε Μάντι Ντακόστα. Είμαι η γυναίκα του Άνταμ Λόρενς.
Πρέπει να σε δω.
Τι τρέχει; Πού 'ναι ο Άνταμ;
Κινδυνεύει. Θα με συναντήσεις;
Όχι. Αποκλείεται.
Ξέρω ποιος πήγε να σε εκβιάσει.
-Τι σχέση έχει με τον Άνταμ; -Χρειαζόμαστε τη βοήθειά σου.
Εμπλέκεται και ο Ρόμπερτ Κέρμπι.
Θα με συναντήσεις;
Πού;
Λίντια!
Έχεις κάποιο σχόλιο;
Δεν έχει μπισκότα. Δεν είμαστε τόσο φιλικές.
Αληθεύουν οι ισχυρισμοί;
Ευχαριστώ που ήρθες.
Θεώρησα ότι θα νιώθεις πιο ασφαλής σε δημόσιο χώρο.
Δεν θα χρησιμοποιούσα αυτήν τη λέξη εγώ.
-Σε ακολούθησαν; -Έχεις δύο λεπτά.
Αν νιώθω ότι κινδυνεύω, θα καλέσω την αστυνομία.
-Έγινα σαφής; -Ναι.
Ωραία.
Τι ξέρεις για τον Κέρμπι
και πώς είχε τον φάκελό μου η γυναίκα αυτή;
Ο Άνταμ της τον έδωσε, μα δεν είχε επιλογή.
Για να πάρουμε πίσω την Έλα.
Μου κόστισε την ηγεσία.
Αν είχες κερδίσει, ο Αντζέλις θα σε εκβίαζε.
Έχει εκατοντάδες φακέλους, για τους πάντες
και στοιχεία για ένα ρωσικό σχέδιο
τοποθέτησης του Κέρμπι στο Νο. 10.
-Είναι διεφθαρμένος. -Στάσου.
-Ο Άνταμ θα βρει τα αρχεία. -Για κάτσε…
Μα εσύ…
ως αντάλλαγμα, πρέπει να του παρέχεις ασυλία απ' τη δίωξη.
Όχι. Η εκστρατεία μου πρέπει να 'ναι καθαρή.
Πρέπει να δείξω ανωτερότητα.
Και θα κερδίσει ο Κέρμπι.
Και όλα αυτά για τα οποία έχεις παλέψει τελειώνουν εδώ.
Καλά.
Φέρε μου απλώς τον φάκελο.
Τα χέρια πάνω.
Είναι καθαρός.
Τι είναι όλα αυτά; Εσύ με πήρες.
-Πρέπει να 'μαι σίγουρος. -Εσύ για μένα;
Άνταμ, είσαι εκτός. Ο Αντζέλις είναι στη θέση του.
Δώσε μου έναν λόγο να σε πιστέψω.
Γιατί ίσως είναι η ευκαιρία σου να ηγηθείς της ΜΙ6.
Ο Αντζέλις έχει πληροφορίες για μένα, από τη CIA.
Γι' αυτό με έκανε υπαρχηγό. Για να μπορεί να με ελέγχει.
Όταν τον δηλητηρίασαν,
εκβίαζε τον πρόεδρο του Ανώτατου Δικαστηρίου.
Φυλάει ενοχοποιητικά στοιχεία. Κι εγώ το έμαθα.
Κυνήγησε εμένα και την οικογένειά μου. Πήγε να με φάει.
Γιατί δεν πήγες στον Πάτρικ; Γιατί σ' εμένα;
Ο Πάτρικ είναι φίλος,
μα δεν βλέπει την υπηρεσία όπως εσύ.
Είναι μια ευκαιρία να εξυγιανθεί.
Έχεις δίκιο. Είμαι εκτός. Μα θα δώσω τα αρχεία στην Γκρατς.
Κι όταν το κάνω, ο Αντζέλις τελείωσε.
Θα 'ναι η επόμενη πρωθυπουργός, κι εσύ ο νέος Σι.
Εσύ τι θέλεις;
Πρέπει να μάθω πού είναι ο Ολαμίντε. Μετακίνησε τα αρχεία.
Δεν τον είδα στο γραφείο.
Μπορείς να ενεργοποιήσεις τον εντοπισμό του τηλεφώνου του.
Άνταμ;
Εντοπίσαμε τον Ολαμίντε σε εργοτάξιο στο Σίλβερταουν.
Πρέπει να πήγε τα αρχεία εκεί. Πάμε εκεί τώρα.
Εσύ πώς τα πήγες;
Η Γκρατς θα σου δώσει ασυλία. Θέλει απλώς τα αρχεία.
Τέλεια. Πήγαινε στον Κιτ και περίμενε.
Θα σε πάρω μόλις μπορέσω.
Με κάνεις περήφανο.
Άνταμ, να προσέχεις.
Σ' αγαπώ.
Κι εγώ σ' αγαπώ.
Ναι.
Ρίξε μια ματιά.
ΜΥΣΤΙΚΗ ΥΠΗΡΕΣΙΑ ΠΛΗΡΟΦΟΡΙΩΝ ΑΠΟΔΟΧΗ ΔΩΡΟΔΟΚΙΑΣ
Βλέπω μόνο δύο άτομα.
Άρα, θα τα πάρουμε με τη βία;
Ψηφιοποιούν τα αρχεία. Πρέπει να περιμένουμε.
Είμαστε εκτεθειμένοι εδώ πέρα.
Θα έχουμε τα πάντα σε έναν φορητό δίσκο.
Ας κάνουμε υπομονή.
Μη μου μιλάς εμένα για υπομονή.
Τι 'ναι;
Αναζητάς επί 15 χρόνια
την αλήθεια για τους πέντε άντρες
και δικαίωση για τις οικογένειές τους.
Κι εγώ δεν κατάφερα να σε βγάλω με ασφάλεια απ' το Μπακού,
παρά τη σχέση που 'χαμε μεταξύ μας.
Ξέρω ότι διακινδύνευσες την καριέρα σου και τη ζωή σου
για να μου πεις για την επίθεση.
Λυπάμαι, Κάρα.
Ειλικρινά.
Τι είναι;
-Κάποιος είναι εκεί. -Πάω εγώ.
Περίμενε.
-Μάντι. Τι κάνεις εδώ; -Ήρθα για να σας βοηθήσω.
ΜΠΑΚΟΥ
CIA - ΥΠΟΠΤΟΣ - ΑΝΤΑΜ ΛΟΡΕΝΣ
SVR-1: ΟΛΟΚΛΗΡΩΣΕ ΤΗΝ ΑΠΟΣΤΟΛΗ Ο ΝΤΟΡΙΑΝ; SVR-2: ΝΑΙ, ΝΕΚΡΟΙ ΟΙ ΠΕΝΤΕ ΑΝΤΡΕΣ.
Ναι.
Κάποιος ήρθε. Νομίζω πως είναι η CIA. Πού είσαι;
Βρήκα τον φάκελο. Τον έχω μπροστά μου.
Θεωρούν πως είσαι ο Ντόριαν και σκότωσες τους άντρες.
Καλά, πάρε τον σκληρό και φύγε.
Δώσ' τον μου.
Ξέρεις τι έχει εδώ μέσα;
Αυτά υπάρχουν μόνο και μόνο για να κρατάει στο χέρι κόσμο ο Αντζέλις.
-Τέτοιος άνθρωπος είναι το αφεντικό σου. -Ξέρω τι είναι.
Αυτό τι λέει για σένα; Γι' αυτό μπήκες στην υπηρεσία;
Για να συμμετάσχεις σε κάτι τέτοιο;
Ήθελα να υπηρετήσω τη χώρα μου.
Κι εγώ το ίδιο.
Αλλά στην πορεία,
καταφέρνουν να το στρέψουν εναντίον σου.
Δεν θα σ' αφήσω να τον πάρεις.
Δεν θα ήθελα να σου κάνω κακό, μα θα σου κάνω.
Πήγαινε!
Πάμε.
Σταμάτα!
Φύγε. Τώρα! Πήγαινε.
Μαντς; Έλα πίσω μου.
Θα βρω την Κάρα. Πήγαινε σε ασφαλές μέρος.
Τα μάτια σου δεκατέσσερα. Σε καλύπτω.
-Πήγαινε. -Εντάξει.
Πήγαινε.
Πέτα το.
Ο Αντζέλις μού είπε ότι θα κάλυπτες τα ίχνη σου.
Πού είναι τα αρχεία του;
Θεέ μου. Πού είναι ο Άνταμ;
Τα χέρια.
Πες στη Μάντι να μου δώσει τον δίσκο και θα την αφήσω να φύγει.
Η Μάντι δεν σε εμπιστεύεται, όπως κι εγώ.
Για να δούμε.
Πρόδωσε την πατρίδα του, Μάντι!
Πρέπει να βρεθεί ενώπιον της δικαιοσύνης!
Το ξέρεις αυτό!
Δώσε μου την Κάρα και τον σκληρό δίσκο,
και θα φροντίσω να είναι επιεικείς μαζί του!
Έχεις τον λόγο μου.
Από σένα εξαρτάται!
Θα σου δώσω 30 δευτερόλεπτα!
Είναι δική σου επιλογή!
Άσε με να πάω εκεί!
Δεν θα τραβήξει τη σκανδάλη. Ηρέμησε.
Δεν την ξέρεις.
Το κατάλαβε, τελικά.
Δεν διαπραγματεύεται καν.
Ξέρεις ότι σε χρησιμοποιεί.
Αυτό κάνει ο Αντζέλις.
Κι όταν τελειώσει,
θα σε απειλεί μ' αυτό μέχρι να ζητήσει κάτι.
Πήρα αυτό που ήθελα.
Δεν είμαι αυτός που ψάχνετε.
Κάνει λάθος για μένα, το ίδιο κι εσύ.
Ξέρω πολύ καλά τι είσαι.
Τέρμα τα ψέματα.
Τέρμα το κυνηγητό.
Ο χρόνος τελειώνει, Μάντι!
-Όχι! Πού πας; -Μάντι, μην της τον δώσεις!
Όχι!
Άκου!
Πέθανε!
Δεν μπορείς να τον βοηθήσεις. Πέθανε. Πάμε.
Ήθελα να το μάθετε από μένα.
Ο Άνταμ Λόρενς δολοφονήθηκε από τη Ρωσίδα πράκτορα που είχε μπλέξει.
Αύριο θα απαντηθούν δύσκολα ερωτήματα,
αλλά απόψε πρέπει να επικεντρωθούμε
στο να βρούμε και να εξουδετερώσουμε την Κάρα Γιούσοβα.
Πάτρικ, μίλα στους Ρώσους.
Ξεκαθάρισέ τους ότι περιμένω να πάρουν αποστάσεις από τη Γιούσοβα.
Με οτιδήποτε λιγότερο από πλήρη δολοφονία χαρακτήρα,
θα προτείνω στον πρωθυπουργό την απέλαση Ρώσων διπλωματών.
Κύριε, με κάθε σεβασμό, είναι επικίνδυνη η κλιμάκωση.
Δεν ξέρουμε για ποιον δούλευε.
Δούλευε για τον Μελνίκοφ και το Κρεμλίνο.
Μάλιστα, αλλά χωρίς σαφείς αποδείξεις…
Η απόδειξη είναι ο νεκρός υπαρχηγός της ΜΙ6.
Ο φίλος σου.
Υπάρχει ένα πτηνό που λέγεται Μάλουρος ο λαμπρός.
Μαθαίνει στους νεοσσούς του έναν μυστικό κωδικό πριν καν εκκολαφθούν.
Ένα κάλεσμα κατά την επώαση, μια συγκεκριμένη νότα,
που 'ναι σαν κωδικός.
Όταν οι νεοσσοί βγουν απ' το αυγό,
το πρώτο που κάνουν είναι να ζητήσουν τροφή χρησιμοποιώντας αυτήν τη νότα.
Αν ο γονιός ακούσει τη λάθος νότα,
ξέρει ότι υπάρχει εισβολέας στη φωλιά και τον σκοτώνει,
πριν προλάβει να πετάξει έξω τους άλλους νεοσσούς.
Έπρεπε να ήμουν πιο προσεκτικός.
Ήταν λάθος που έκανα τον Άνταμ υπαρχηγό.
Θέλω να έρθετε και οι δύο μαζί μου στην επιτροπή αύριο το πρωί.
Για να τους δείξουμε πώς θα είναι το μέλλον αυτής της υπηρεσίας.
Μία MI6 ετοιμοπόλεμη,
με δύο υποψήφιους που έχουν τα προσόντα για τη θέση του Σι,
έτοιμους να αναλάβουν τα ηνία.
Θα 'μαστε ασφαλείς εδώ.
Πάρε το τηλέφωνο εσύ.
Η CIA δεν θα δολοφονούσε κάποιον σε ξένο έδαφος χωρίς να έχει έγκριση.
Που σημαίνει ότι ο Αντζέλις θα μας ψάχνει. Δεν έχουμε πολύ χρόνο.
Με συγχωρείτε. Να απαντήσω μια στιγμή;
-Παρακαλώ; -Έχω αυτό που συμφωνήσαμε.
-Μάντι. -Θα σου το στείλω με κάποιον.
-Πού είσαι; -Σε προεκλογική εκδήλωση.
Τι διάολο έγινε;
Με κάλεσαν σε έκτακτη σύσκεψη
της Επιτροπής Πληροφοριών της Βουλής αύριο το πρωί.
Ο Αντζέλις θα κάνει δήλωση για τον Άνταμ. Πού βρίσκεται;
Είναι νεκρός.
Η CIA τον σκότωσε με εντολή του Αντζέλις.
Θέλει τα αρχεία. Κι αν τα κρατήσω, η οικογένειά μου κινδυνεύει.
Δώσ' τα πίσω, τότε.
Κάναμε μια συμφωνία.
Αν ο Αντζέλις πει ό,τι έκανε ο Άνταμ,
τελείωσε ο Κέρμπι.
Θα 'χει σπιλωθεί.
Το ίδιο και ο Άνταμ.
Θα πιστεύουν ότι είναι διπλός πράκτορας.
Τα παιδιά δεν θα αντέξουν.
Δεν γίνεται να πει ο Αντζέλις τη δική του εκδοχή.
Ως πρωθυπουργός, θα αντικαταστήσω τον Αντζέλις.
Όντρεϊ, άκουσέ με! Είναι ένα βήμα μπροστά.
Μόνο με τα αρχεία θα τον αποδυναμώσουμε.
Αλλιώς, θα έχει πάντα τον έλεγχο.
Ο Άνταμ πέθανε για να σου βρει αυτά τα αρχεία!
Δείξε λίγο θάρρος και βοήθησέ με!
Έχω κι εγώ οικογένεια.
Δώσε τα αρχεία στον Αντζέλις. Σου έχει κοστίσει αρκετά ήδη.
Μπορώ να φύγω με τα παιδιά για τη Μαδρίτη το πρωί.
Έχω οικογένεια εκεί.
Μα τι λες;
Αν δεν βοηθήσει η Γκρατς,
δεν έχω επιλογή. Θα προστατεύσω την Έλα και τον Κάλουμ.
Δεν υπάρχει μέρος να πας που δεν θα σε βρει ο Αντζέλις.
Τότε, τι διάολο να κάνω;
Πες μου.
Πάλεψέ το.
Να εκθέσεις τον Αντζέλις με τα αρχεία,
για να μην απειλεί εσένα και τα παιδιά
και να αποκατασταθεί το όνομα του Άνταμ.
Τόσο απλά;
Γιατί πίστευε ο Αντζέλις ότι ο Άνταμ δούλευε για τους Ρώσους;
Πριν εμφανιστεί η CΙΑ,
διάβασα την καταγραφή μιας συνομιλίας στον φάκελο του Άνταμ.
Δύο πράκτορες της SVR μιλούν για έναν διπλό πράκτορα, με κωδικό όνομα Ντόριαν
που δρούσε στο Μπακού.
Σκότωσε τους άντρες μου και προκάλεσε την εξέγερση.
Η πόλη πέρασε στους Ρώσους.
Ο Αντζέλις είναι πεπεισμένος ότι ο Άνταμ ήταν ο Ντόριαν.
Ξέρεις ότι δεν είναι.
Πώς;
Απλώς το ξέρω.
Ο Άνταμ ήταν μαζί μου τη νύχτα που σκοτώθηκαν.
Και πώς θα βρεις τον Ντόριαν;
Δεν έχει σημασία.
Προσπαθείς να βρεις δικαίωση γι' αυτούς εδώ και 15 χρόνια.
Ναι. Αλλά δεν υπάρχει τίποτα άλλο στα αρχεία, μόνο το όνομα.
Χάθηκαν τα άλλα ίχνη.
Μήπως να τους ρίξουμε ένα δόλωμα.
Θα πάρουμε απόσταση από σένα δημοσίως.
Είναι ο μόνος τρόπος να περιοριστεί.
Σου τ' ορκίζομαι, είμαι αθώα.
Τι διάολο συνέβη;
Σου είπα να μην πλησιάσεις τον Άνταμ Λόρενς.
Προσπαθούσα να τον σώσω.
Ο Αντζέλις θα με ψάχνει. Χρειάζομαι σχέδιο διαφυγής.
Θα με σκοτώσουν αν με βρουν. Το ξέρεις αυτό.
Δεν μπορώ να σε βοηθήσω, Κάρα. Μη με ξαναπάρεις.
Περίμενε!
Έχω κάτι για αντάλλαγμα.
Η Μάντι Λόρενς πιστεύει ότι σκότωσα τον άντρα της.
Θέλει να καθαρίσει το όνομά του.
Έχει τα ενοχοποιητικά αρχεία του Αντζέλις.
Τι σκοπεύει να κάνει;
Έκλεψε ένα ασημένιο Volvo με αριθμό κυκλοφορίας G28 1XPL.
Δεν μου φτάνει αυτό.
Αυτό έχω, αν σου αρέσει.
Αλλά δεν θα ήθελα να είμαι στη θέση σου
όταν το Κρεμλίνο μάθει ότι έχασες απόρρητες πληροφορίες της MI6
για όλους τους αρχηγούς κρατών.
Θα κάνω ένα τηλεφώνημα.
Να δω αν φτάνει αυτό για να επιστρέψεις.
Τσίμπησε;
Μόλις το διαβιβάσει,
το Κρεμλίνο θα βρει τον Ντόριαν.
Θα εντοπίσει το αμάξι και θα καταλάβει τι κάνεις.
-Κι αν κάποιος πράκτορας απ' την SVR… -Τρέμουν μην τους απελάσουν.
Δεν θα το ρισκάρουν. Ο Ντόριαν είναι ο μόνος με κάλυψη.
Θα σε βρει.
Αλλά θα πρέπει να πας μόνη σου.
Δεν μπορώ να περάσω απ' τον έλεγχο.
Κι αν με προλάβει πριν πάω στην Γκρατς;
Είναι ρίσκο.
Αλλά έχω δει τι μπορείς να κάνεις.
Εκτός αυτού, θα μιλάμε σε όλη τη διάρκεια.
Έτοιμη;
Ναι.
Καλημέρα.
Καθίστε, παρακαλώ.
Πλησιάζω τον έλεγχο.
Θα ήθελα να ευχαριστήσω την πρόεδρο της επιτροπής
για την ευκαιρία να τοποθετηθώ πάνω σε κάποιες σοβαρές κατηγορίες,
οι οποίες αποκαλύφθηκαν προσφάτως.
Πριν από οχτώ μέρες, έπαθα καρδιακή προσβολή.
Μπήκα.
Ψάχνεις την αίθουσα της επιτροπής. Πάρε βαθιά ανάσα. Εδώ είμαι εγώ.
Ναι.
Εντάξει.
Ο υπαρχηγός, Άνταμ Λόρενς,
ανέλαβε την εποπτεία των εν εξελίξει επιχειρήσεων της ΜΙ6.
Τη θέση αυτή, ανακάλυψα στη συνέχεια,
την κατέλαβε χάρη μιας Ρωσίδας πράκτορα
που έχτιζε τη σταδιοδρομία του πάνω από 15 χρόνια.
Ο Άνταμ Λόρενς διέπραξε προδοσία,
αντάλλασσε απόρρητες πληροφορίες με τη Ρωσίδα πράκτορα, Κάρα Γιούσοβα,
η οποία τον στήριζε.
Αυτό που πιστεύει η Μυστική Υπηρεσία Πληροφοριών
είναι ότι Λόρενς, σε συνεννόηση με τον λόρδο Αντόν Μελνίκοφ,
συνεργαζόταν με την Κάρα Γιούσοβα
για να επηρεάσουν τις εκλογές
και να διορίσουν τον επόμενο πρωθυπουργό της χώρας.
Αλλά όταν θεώρησε πως το σχέδιό τους θα αποκαλυφθεί,
η Γιούσοβα στράφηκε πρώτα εναντίον του Μελνίκοφ,
σκοτώνοντας τον ίδιο και τον οδηγό του,
και στη συνέχεια εναντίον του Λόρενς τον οποίον και δολοφόνησε.
Αποκαλύπτοντας το σχέδιο αυτό,
πιστεύω σθεναρά ότι η ΜΙ6 κατάφερε να αποτρέψει μια σοβαρή απειλή
για τη δημοκρατία της χώρας.
Μάντι.
Δόξα τω Θεώ, είσαι καλά.
Μην ανησυχείς. Εγώ είμαι. Ο Πάτρικ.
Ναι, ο Πάτρικ.
Προσπάθησα να τηλεφωνήσω, αλλά ήταν τόσο…
Λυπάμαι πάρα πολύ για τον Άνταμ.
Είναι φρικτό.
Δεν μπορώ καν να… Θα πρέπει να 'χεις τρελαθεί.
Ναι.
Λυπάμαι.
Τα αρχεία είναι αυτά;
Τα πήρες εσύ.
Υπέροχα. Αυτό είναι…
Μπράβο σου. Ο Άνταμ υποσχέθηκε να μου τα δώσει.
Οπότε, τουλάχιστον τώρα, θα τελειώσουμε αυτό που ξεκίνησε.
Συγγνώμη. Τι… Πότε το υποσχέθηκε;
Δεν μου είπε τίποτα.
Μου…
Μου τηλεφώνησε χθες.
Οπότε…
-Ναι. -Λες ψέματα.
-Τι; -Λες ψέματα.
Όχι. Μάντι. Σοβαρά, τώρα. Δεν έχουμε χρόνο για τέτοια.
Πρέπει να μου τα δώσεις. Δεν έχουμε άλλο χρόνο.
Εσύ είσαι.
Ο Ντόριαν.
Σκότωσες εκείνους τους άντρες.
Εντάξει, Μάντι, καταλαβαίνω ότι περνάς δύσκολα,
και μπορώ να βοηθήσω, μα πρέπει να μου δώσεις τα αρχεία,
και θα βάλουμε ένα τέλος σ' αυτό.
-Σ' το ορκίζομαι. -Μάντι, φύγε.
Μάντι, μίλα μου. Είσαι καλά;
Μια χαρά.
Μπαίνω μέσα. Όλος δικός σου.
Θέλω να ευχαριστήσω την επιτροπή που ανταποκρίθηκε
στο αίτημά μου να θέσω το ζήτημα υπόψη της τόσο γρήγορα.
Και, φυσικά, ευχαρίστως θα απαντήσω στις ερωτήσεις σας.
Κυρία πρόεδρε, μπορώ να έχω τον λόγο;
Το προεδρείο δίνει τον λόγο στην εκπρόσωπο του Χάροου Σάουθ.
Θα ήθελα να σας παρουσιάσω κάποια στοιχεία.
Ο Άνταμ Λόρενς παρουσιάζεται ως προδότης
και τα μέλη αυτής της επιτροπής αναμφίβολα θα σπεύσουν να τον καταδικάσουν
και να ευχαριστήσουν τον σερ Μάρτιν Αντζέλις για τις εξαίρετες υπηρεσίες του.
Αλλά φοβάμαι ότι η αλήθεια είναι λίγο πιο περίπλοκη.
Πριν λίγες μέρες, ενημερώθηκα για την ύπαρξη απόρρητων πληροφοριών
που είχε συγκεντρώσει ο σερ Μάρτιν.
Φακέλους που χρησιμοποιούσε
για να εκβιάζει άτομα σε θέσεις εξουσίας
για να διασφαλίσει τη θητεία του
ως ο μακροβιότερος και πιο ισχυρός αρχηγός μυστικών υπηρεσιών
στην ιστορία αυτού του έθνους.
Πολιτικούς,
ευγενείς,
δικαστές.
Οι πληροφορίες που διέρρευσαν για τη μητέρα μου
θα είχαν, πιστεύω, χρησιμοποιηθεί από τον Αντζέλις
για να με έχει υπό έλεγχο αν γινόμουν πρωθυπουργός.
Τι; Αυτό είναι εξωφρενικό.
Τίποτα από αυτά δεν θα είχε γίνει γνωστό
αν δεν υπήρχε ο Άνταμ Λόρενς.
Δεν θα κάτσω να τ' ακούσω αυτά.
Δεν είναι προδότης,
μάλιστα θεωρώ πως έχασε τη ζωή του
προσπαθώντας να ξεριζώσει την προδοσία απ' την καρδιά του συστήματος.
Σκότωσες έναν αθώο.
-Δεν ξέρεις τι έκανες! -Έκανες λάθος για τον Άνταμ.
Το λέει ο φάκελος.
Ερμήνευσες τις πληροφορίες λάθος!
Ο Άνταμ ήταν πιστός υπαρχηγός και φίλος σου.
Θα το είχες δει αν δεν έψαχνες τα τρωτά σημεία
για να εκβιάζεις τον κόσμο.
Ο Πάτρικ είν' ο Ντόριαν.
Άφησες τον εχθρό να ξεφύγει.
Ναι.
Συγγνώμη!
Έλεος.
Πρέπει να κάνω ένα τηλεφώνημα. Θα μου δώσεις ένα λεπτό;
Έχασα τα αρχεία.
Αλλά τουλάχιστον μας έκαναν καλό.
Ο Αντζέλις τελείωσε. Και η Μάντι Λόρενς δεν μπορεί να αποδείξει τίποτα.
Δεν έχει το παραμικρό στοιχείο εναντίον μου.
Η κατάσταση σώζεται.
Ναι.
Αντίο.
Να πάρει. Γαμώτο.
Όχι!
Καλησπέρα σας.
Εδώ και λίγα λεπτά, ο αρχηγός της ΜΙ6, σερ Μάρτιν Αντζέλις,
συνελήφθη και τέθηκε υπό κράτηση
μετά από μια δραματική εμφάνιση στην Επιτροπή Πληροφοριών της Βουλής.
Τα στοιχεία παραδόθηκαν στην αστυνομία
για ένα μυστικό αρχείο με φακέλους
που χρησιμοποιούσε ο αρχηγός για να εκβιάζει και να πιέζει
εκατοντάδες μέλη του βρετανικού συστήματος.
Κατέστρεψες την οικογένειά μου.
Εμπιστεύτηκα τις πληροφορίες μας.
Ήθελα μόνο να σε προστατεύσω.
Από τον άντρα μου…
και πατέρα των παιδιών μου.
Άκουσέ με.
Δεν με νοιάζει πόσο καιρό θα πάρει.
Δεν με νοιάζει πόσοι θα προσπαθήσουν να με σταματήσουν.
Θα φροντίσω να το μάθουν όλοι.
Να μάθουν όλοι την αλήθεια γι' αυτό που έκανες.
Και θα πάρω τη λαμπερή καριέρα σου
και θα την κάνω φύλλο και φτερό, γαμώτο!
Τι θα κάνεις, λοιπόν;
Η Μπελόβα θα με στείλει πίσω.
-Στη Ρωσία; -Ναι.
Θα είσαι ασφαλής;
Είναι το σπίτι μου.
Τα παιδιά σου περιμένουν.
Είναι τυχερά που σ' έχουν.
Πώς θα το κάνω αυτό;
Στάσου απλώς δίπλα τους.
Θες να έρθω μαζί σου;
Όχι.
Θα το καταφέρω.
Εγώ είμαι εδώ.
Υποτιτλισμός: Μυρσίνη Κορομάντζου